אף אחד לא קם
מרנן ורבנן, קהל נכבד, מורי ורבותי; מכיוון שנתכנסנו פה הערב, ; באולם חגיגי זה; והימים ימי חשבון, והלילות - ; לא באים בחשבון בכלל; רצינו לקבל כמה תשובות, ; ולהעמיד אי אלו שאלות על דיוקן; ומהקהל הנכבד נבקש, ; לפתוח את סגור לבו, להיות ישר עם עצמו; ואם למישהו יש משהו להגיד -; שיקום; מי שגומר בצורה עצמאית את החודש, ; רק על המשכורת - שיקום; מי שנשבע כל לילה לאשתו, ; כשהוא חוזר בארבע בבוקר,; שהיא-היא האשה היחידה בחייו, ; ושאין לו למלעון אשה אחרת - שיקום; מי שאומר לכולם כל הזמן, ; שטובים השניים מן האחד,; אבל הוא בעצמו, ; האכול-בלעה נשאר רווק מושבע - שיקום; מי שמוכן להיות שר בלי תיק, ; בלי שיק, בלתי מזיק,; וגם כן לא מדבר כל בוקר ; על ביטחון שוטף - שיקום; אף אחד לא קם; אף אחד לא קם; ובכל זאת מפה לשם; מיד לפה מפה לפה; ומתחת לשולחן; עם ישראל חי; חי וקיים; מי שחושב שיוכל להרכיב ; ממשלה ליהודים בלי המפד"ל - שיקום; מי שחושב שהוא האחראי, ; הספציפי והגיאוגרפי לסקנדל - שיקום; מי ששולח נונסטופ פרחים חגיגיים ; עם ריח סטייל אהבה לחמתו - שיקום; מי שנופל ממטוס חד מנועי באמצע הלילה ; וחושב שרק אלוקים יכול להרים אותו - שיקום; אף אחד לא קם; אף אחד לא קם; ובכל זאת מפה לשם; מיד לפה מפה לפה; ומתחת לשולחן; עם ישראל חי; חי וקיים; מי שיושב בשורה שתים-עשרה ; כיסא עשרים ושתיים ומסתירים לו - שיקום; מי שקיבל צו קריאה חודשי לתשעים יום מילואים, ; ונהיה עצוב כי זה לא הספיק לו - שיקום; מי שהלך לשוק עם מאתיים לירות ; וחזר עם עודף - שיקום; מי שחושב שהמצב הכללי ביטחוני ; לא יקבל איזה שינוי אקסלוסיבי, סופי ושיטתי,; ושלא ישא כמו שאומרים גוי אל גוי חרב, ; בזוקה ו/או אפילו כל לכלוך אחר,; והארץ הזאת סוף סוף תשקוט, ; אם לא 40 שנה, אז ארבעים יום,; אפילו על שבועיים היינו מתפשרים,; רק שיתנו לו לבנאדם לבוא אל המנוחה ; ואל הנחלה - שיקום; ומי שכבד לו עכשיו על הלב ; (ומי שכבד לו עכשיו על הלב); ולא מאמין שיבוא יום ; (ולא מאמין שיבוא יום); ויטיפו ההרים עסיס ; (עסיס, עסיס, עסיס); וכל הרמזורים תתמוגגנה ; (אדום, צהוב, רפורט); וגר זאב עם שיפוד ; (וגר זאב עם שיפוד); וכבש בתנור ; (וכבש בתנור); וכל הנשמה תהלל י'ה סב-בה; וראס בן ענ-דינו יהיה לו קל על הלב; ש-י-ק-ו-ם; אף אחד לא קם; אף אחד לא קם; ובכל זאת מפה לשם; מיד לפה מפה לפה; ומתחת לשולחן; עם ישראל חי; חי וקיים; 